ddrg/super_eurlex huggingface dataset:
1.

Følgende punkter indsættes efter punkt 297 (Kommissionens gennemførelsesforordning (EU) 2019/914): "298. 32019 R 0764: Kommissionens gennemførelsesforordning (EU) 2019/764 af 14. maj 2019 om godkendelse af et præparat af Lactobacillus hilgardii CNCM I-4785 og Lactobacillus buchneri CNCM I-4323/NCIMB 40788 som fodertilsætningsstof til alle dyrearter (EUT L 126 af 15.5.2019, s. 1). 299. 32019 R 0804: Kommissionens gennemførelsesforordning (EU) 2019/804 af 17. maj 2019 om fornyelse af godkendelsen af organisk form for selen fremstillet af Saccharomyces cerevisiae CNCM I-3060 og af selenomethionin fremstillet af Saccharomyces cerevisiae NCYC R397 som fodertilsætningsstoffer til alle dyrearter og om ophævelse af forordning (EF) nr. 1750/2006 og (EF) nr. 634/2007 (EUT L 132 af 20.5.2019, s. 28). 300. 32019 R 0805: Kommissionens gennemførelsesforordning (EU) 2019/805 af 17. maj 2019 om godkendelse af et præparat af muramidase produceret af Trichoderma reesei DSM 32338 som tilsætningsstof til foder til slagtekyllinger og mindre udbredte fjerkræarter bestemt til slagtning (indehaver af godkendelsen er DSM Nutritional Products Ltd. repræsenteret i EU ved DSM Nutritional Products SP. Z o.o) (EUT L 132 af 20.5.2019, s. 33)."
(2)

Bilag I til EØS-aftalen bør derfor ajourføres for at afspejle Islands status for så vidt angår kød og æg fra tamhøns (Gallus gallus) og kød fra kalkuner.
(3)

Parterne er blevet enige om at ændre bilag 1 og 2 til aftalen efter den seneste revidering af det harmoniserede system og en fejl i forbindelse med den seneste tilpasning af bilag 1 vedrørende toldindrømmelsen for udbenet skinke. Det er også blevet besluttet at ændre bilag 1 til aftalen, så det indeholder de toldlempelser, der i 1996 er indrømmet af Schweiz for hunde- og kattefoder, der er bestemt til salg —
"3.E6

32018 D 1004(02): Afgørelse nr. E6 af 19. oktober 2017 om fastlæggelsen af, hvornår en elektronisk meddelelse i juridisk forstand anses for leveret i systemet til elektronisk udveksling af oplysninger om social sikring (Electronic Exchange of Social Security Information (EESSI)) (EUT C 355 af 4.10.2018, s. 5)."
1.

Punkt 29a (Europa-Parlamentets og Rådets direktiv 2003/6/EF) affattes således: "32014 R 0596: Europa-Parlamentets og Rådets forordning (EU) nr. 596/2014 af 16. april 2014 om markedsmisbrug (forordningen om markedsmisbrug) og om ophævelse af Europa-Parlamentets og Rådets direktiv 2003/6/EF og Kommissionens direktiv 2003/124/EF, 2003/125/EF og 2004/72/EF (EUT L 173 af 12.6.2014, s. 1) som berigtiget ved EUT L 287 af 21.10.2016, s. 320. Forordningens bestemmelser læses med henblik på denne aftale med følgende tilpasninger: a) Uanset bestemmelserne i protokol 1 til denne aftale og medmindre andet er fastsat i denne aftale, forstås udtrykkene "medlemsstat(er)" og "kompetente myndigheder" således, at de ud over deres betydning i forordningen også omfatter henholdsvis EFTA-staterne og deres kompetente myndigheder. b) Henvisninger til andre retsakter i forordningen anses for relevante i det omfang og i den form, disse indarbejdes i aftalen. c) Henvisninger til "medlemmer af ESCB" skal forstås således, at de, ud over den betydning de har i forordningen, også omfatter EFTA-staternes nationale centralbanker. d) Artikel 13: i) I stk. 6, andet afsnit, indsættes ordene "eller EFTA-Tilsynsmyndigheden, alt efter omstændighederne" efter ordet "ESMA". ii) I stk. 10 indsættes ordene "og EFTA-Tilsynsmyndigheden" efter ordet "Kommissionen" iii) i stk. 11 læses for så vidt angår EFTA-staterne ordene "den 2. juli 2014" som "datoen for ikrafttrædelsen af Det Blandede EØS-Udvalgs afgørelse nr. 259/2019 af 25. oktober 2019". e) I artikel 22 indsættes udtrykket ", EFTA-Tilsynsmyndigheden" efter ordet "ESMA". f) I artikel 24, stk. 1 og 2, indsættes ordene "eller EFTA-Tilsynsmyndigheden, alt efter omstændighederne," efter ordet "ESMA". g) Artikel 25: i) I stk. 1, første og fjerde afsnit, i stk. 5 og i stk. 7, andet afsnit, indsættes ordene "eller EFTA-Tilsynsmyndigheden, alt efter omstændighederne," efter ordene "ESMA". ii) for så vidt angår EFTA-staterne finder stk. 1, andet afsnit, ikke anvendelse. iii) I stk. 7 erstattes ordene "artikel 258 i TEUF" af "artikel 31 i aftalen mellem EFTA-staterne om oprettelse af en tilsynsmyndighed og en domstol" for så vidt angår EFTA-staterne. h) I artikel 30, stk. 1, læses ordene "den 3. juli 2016" som "på datoen for ikrafttrædelse af Det Blandede EØS-Udvalgs afgørelse nr. 259/2019 af 25. oktober 2019"."
(1)

Kommissionens delegerede forordning (EU) 2018/72 af 4. oktober 2017 om supplerende regler til Europa-Parlamentets og Rådets forordning (EU) 2015/751 om interbankgebyrer for kortbaserede betalingstransaktioner for så vidt angår reguleringsmæssige tekniske standarder for de krav, som betalingskortordninger og behandlingsenheder skal overholde for at sikre, at de er uafhængige for så vidt angår regnskab, organisation og beslutningsprocesser (1) skal indarbejdes i EØS-aftalen.
BESLUTNING [1] om Den Dominikanske Republiks og Haitis fælles udviklingsbestræbelser

[1] Vedtaget af Den Paritetiske Forsamling AVS-EU den 26. septembert 1996 i Luxembourg.

Den Paritetiske Forsamling AVS-EU,

- forsamlet i Luxembourg den 23.-26. september 1996,

A. der henviser til de bestræbelser, der gøres af regeringerne i Den Dominikanske Republik og Republikken Haiti for at forene og samordne udviklingsbestræbelserne i deres respektive lande, hvilket har medført, at der er blevet oprettet et fælles udvalg gennem den erklæring, der blev udsendt af præsidenterne for Republikken Haiti og Den Dominikanske Republik den 13. marts 1996 i Santo Domingo,

B. der henviser til det første møde i det haitisk/dominikanske fællesudvalg, der blev afholdt i Port-au-Prince den 16.-18. september 1996,

C. der henviser til, at dette møde frembød en lejlighed til en drøftelse med henblik på at afdække og overveje fælles problemer på det sociale, politiske, økonomiske og kulturelle område, samt til at udarbejde en handlingsplan, der blev vedtaget med den fælleserklæring, der blev undertegnet af de to landes udenrigsministre i Port-au-Prince den 18. september 1996,

D. der henviser til, at afsnit XII om regionalt samarbejde i den fjerde Lomé-konvention frembyder en ramme for fremme af den økonomiske, sociale og kulturelle udvikling mellem to eller flere AVS-stater med henblik på at øge deres respektive befolkningers velstand,

E. der henviser til, at der inden for rammerne af Lomé-konventionen kan gennemføres fælles projekter, navnlig infrastrukturprojekter (energi, veje, miljøet, turisme og udvikling af grænseregionen),

F. der henviser til de henvendelser, som Den Dominikanske Republik og Republikken Haiti har fremsat i Det Caribiske Forum (CARIFORUM) og i Europa-Kommissionen med henblik på at få tildelt særlige midler til gennemførelse af fælles udviklingsprojekter,

1. glæder sig over de to landes initiativer til at finde prisværdige alternativer til løsning af problemerne i forbindelse med den fælles udvikling;

2. lykønsker de to regeringer for deres bestræbelser på at harmonisere og samordne deres udviklingspolitikker inden for AVS-Gruppen og den caribiske region i særdeleshed;

3. kræver, at anmodninger om fælles finansiering, som de to lnde indgiver til Kommissionen for De Europæiske Fællesskaber og til CARIFORUM, skal behandles særskilt og hurtigt med henblik på gennemførelse af projekter til fremme af den socioøkonomiske udvikling for deres befolkninger;

4. pålægger sine formænd at sende denne beslutning til AVS-EU-Rådet, Kommissionen og CARIFORUM.
BESLUTNING [1] om situationen i Mali

[1] Vedtaget af Den Paritetiske Forsamling AVS-EU den 26. septembert 1996 i Luxembourg.

Den Paritetiske Forsamling AVS-EU,

- forsamlet i Luxembourg den 23.-26. september 1996,

- der minder om sine tidligere beslutninger om Mali samt om Europa-Parlamentets beslutninger herom,

A. der minder om, at den fredsproces, som er blevet indledt af alle de tilstedeværende kræfter i det nordlige Mali, kan betegnes som eksemplarisk,

B. der fastholder, at denne fredsproces stadig er skrøbelig, hvis den ikke ledsages af den økonomiske bistand, der er nødvendig for at undgå genoptagelse af fjendtlighederne,

C. der erklærer, at det er absolut urimeligt, at EU anvender negative foranstaltninger over for lande, som ikke respekterer menneskerettighederne, og at den desuden heller ikke kommer de lande til hjælp, der som f.eks. Mali udviser de største bestræbelser for at forsvare freden, demokratiet og menneskerettighederne,

D. der understreger, at forebyggende foranstaltninger af denne art er langt mere økonomiske end bistand der ydes for at afhjælpe katastrofer, når først de er sket,

1. opfordrer Kommissionen og Rådet til snarest at overholde deres forpligtelser over for Malis regering og befolkning;

2. kræver, at der foretages en relevant vurdering af den bistand, der er nødvendig for at styrke fredsprocessen, og at der hurtigt ydes passende bistand;

3. pålægger sine formænd at sende denne beslutning til AVS-EU-Rådet og Kommissionen samt til Malis regering og parlament.
BESLUTNING [1] om sukker

[1] Vedtaget af Den Paritetiske Forsamling AVS-EU den 26. septembert 1996 i Luxembourg.

Den Paritetiske Forsamling AVS-EU,

- forsamlet i Luxembourg den 23.-26. september 1996,

A. der genbekræfter sin beslutning om sukker, der blev vedtaget på det 22. møde i Windhoek (Namibia) den 18.-22. marts 1996,

B. der minder om de beslutninger, der blev vedtaget herom af det 63. møde i AVS-Rådet i Apia (Vestsamoa) den 24.-26. juni 1996,

C. der understreger hvor vigtig den sukker, der eksporteres til EU i henhold til sukkerprotokollen og den særlige præferenceaftale om sukker (SPS), er for dens signatarstater,

D. der gentager, AVS har forpligtet sig til at dække EU's behov for rå rørsukker i henhold til betingelserne og vilkårene i protokollen og præferenceaftalen om sukker, samt, at dette er til gensidige fordel for de kontraherende parter,

E. der konstaterer, at sukkerindustrien har ydet væsentlige bidrag til den socioøkonomiske udvikling og til demokratiets fremme, god regeringsførelse og lov og orden og dermed til politisk stabilitet i de berørte stater,

F. der også konstaterer, at AVS stadig afventer et bud om den garanterede pris, der skal gælde for markedsføringsperioden 1996/1997,

G. der er bekymret over den negative virkning, som EU's restriktive prispolitik har for AVS-sukkerindustrierne, som blandt andet rammes af importeret inflation,

H. der anerkender, at AVS-ministre med sukker som ansvarsområde allerede har udarbejdet en handlingsplan, der kan bringe deres industrier op på et højere effektivitets- og konkurrenceniveau, og som mener, at dette vil indebære yderligere en omkostning for AVS,

I. der er bekymret over, at der stadig ikke foreligger noget tilsagn fra EU med hensyn til bistand til mildning af byrden af store transportomkostninger trods vidnesbyrdene om, at der er medvirkende faktorer, som AVS ingen kontrol har over,

J. der noterer sig udviklingen i EU-forhandlinger om frihandelsaftaler med forskellige tredjelande og andre handelsblokke, hvori også indgår sukkerproducerende lande,

1. opfordrer EU til:

i) fuldt ud at erkende sukkerindustriernes betydning for økonomierne i de pågældende AVS-stater, samt det bidrag sukker yder til deres socioøkonomiske udvikling;

ii) at sikre, at den pris, der tilbydes for AVS-sukker, fuldt ud tager hensyn til de socioøkonomiske faktorer, der er redegjort for i det årlige memorandum;

iii) at tage behørigt hensyn til resultaterne af de undersøgelse, der blev gennemført i 1992, af omkostningerne til sukkertransport, og iværksætte foranstaltninger, der kan medvirke til at lette byrden af store transportomkostninger for AVS;

iv) at sikre, at dens tilsagn til AVS-signatarstaterne ikke berøres af frihandelsaftaler eller handelsliberaliseringstraktater med tredjelande eller andre handelsblokke, ved at medtage sukker på listen over følsomme produkter, der skal undtages fra handel, eller ved at opstille nogle andre bestemmelser med tilsvarende virkning;

2. pålægger sine formænd at sende denne beslutning til AVS-EU-Rådet og Kommissionen.
BESLUTNING [1] om afskaffelse af dødsstraf

[1] Vedtaget af Den Paritetiske Forsamling AVS-EU den 26. septembert 1996 i Luxembourg.

Den Paritetiske Forsamling AVS-EU,

- forsamlet i Luxembourg den 23.-26. september 1996,

A. der beklager, at over halvdelen af de stater, der er bundet af AVS-EU-konventionen, anvender dødsstraf, og i visse situationer uden juridiske garantier,

B. der henviser til, at kun 27 af Lomé-konventionens medlemsstater fuldstændig har afskaffet dødsstraf,

C. der er bekymret over opsvinget i brugen af dødsstraf, også i lande, som ikke har gennemføre henrettelser i over ti år,

D. der beklager, at mange lande, endog demokratier, idømmer dødsstraf under omstændigheder, der er undtaget i internationale menneskerettighedskonventioner (mindreårige, mentale sygdomme, etc.),

E. der henviser til, at ingen stat, og navnlig ingen demokratisk stat, må træffe afgørelse om menneskers skæbne ved i dens straffelov af foreskrive dødsstraf for overtrædelser, selv om der er tale om meget alvorlige forbrydelser,

1. bekræfter endnu en gang sin absolutte modstand om dødsstraf;

2. anmoder de medlemsstater af Lomé-konventionen, der stadig anvender dødsstraf, om at vedtage indførelse et treårigt moratorium som det første skridt henimod lovgivning om fuldstændig afskaffelse;

3. anmoder de stater, der er bundet af AVS-EU-konventionen, og som stadig idømmer dødsstraf for ekstreme forbrydelser, eller som ikke længere i praksis bruger dødsstraf, om at træffe de nødvendige foranstaltninger til at indføre lovgivning, der afskaffer dødsstraf for alle forbrydelser;

4. opfordrer de medlemslande, som har undertegnet Lomé-konventionen, til på FN's næste Generalforsamling at støtte forslaget om et universelt moratorium for dødsstraf, der er baseret på ethvert menneskes ret til ikke at blive dræbt som følge af en domsafsigelse;

5. pålægger sine formænd at sende denne beslutning til AVS-EU-Rådet, Kommissionen og FN's generalsekretær.
BESLUTNING [1] om de økonomiske og finansielle fremskridt i forskellige AVS-stater

[1] Vedtaget af Den Paritetiske Forsamling AVS-EU den 26. septembert 1996 i Luxembourg.

Den Paritetiske Forsamling AVS-EU,

- forsamlet i Luxembourg den 23.-26. september 1996,

A. der henviser til, at udviklingen i AVS-staterne fortsat skal være et prioriteret mål for Den Europæiske Unions politik,

B. der henviser til, at skabelsen af et stabilt økonomisk og finansielt klima i AVS-landene tilskynder til udenlandske investeringer,

C. der henviser til, at der kun kan ske udvikling i omgivelser, hvor menneskerettighederne respekteres, hvor der hersker demokrati, og lov og orden, og hvor regeringslederne til stadighed har god regeringsførelse for øje,

D. der henviser til, at midlerne fra udviklingsbistanden ikke altid udelukkende anvendes til opnåelsen af de fastsatte mål,

E. der henviser til den vanskelige situation, en række AVS-lande står overfor,

F. der henviser til den økonomiske og finansielle situation i mange AVS-stater, samt til de foranstaltninger der træffes for at nedsætte statsgælden og sætte gang i økonomien og eksporten,

1. konstaterer, at den bistandspolitik, der hidtil er blevet ført, ikke altid har nået sine mål, og at mekanismerne for fordeling af ressourcer derfor bør tages op til revision;

2. mener, at der bør tages skridt for at opmuntre de lande, som bestræber sig på at gennemføre stramme økonomiske og pengepolitiske politikker, og som har indført demokratiske flerpartisystemer, der er baseret på menneskerettighederne;

3. mener, at disse lande bør være de første til at nyde fordel af afgørelser om gældseftergivelse;

4. mener, at en differentieret fordeling af bistand på grundlag af økonomiske og finansielle resultater kan hjælpe disse lande til at fortsætte deres nuværende omstruktureringsforanstaltninger;

5. er af den opfattelse, at denne politik kan tilskynde andre lande til at gøre det samme;

6. pålægger sine formænd at sende denne beslutning til AVS-EU-Rådet og Kommissionen.
BESLUTNING [1] om Ækvatorialguinea

[1] Vedtaget af Den Paritetiske Forsamling AVS-EU den 26. septembert 1996 i Luxembourg.

Den Paritetiske Forsamling AVS-EU,

- forsamlet i Luxembourg den 23.-26. september 1996,

A. der har påhørt beretningen fra AVS-missionen i Ækvatorialguinea,

B. der henviser til beslutning nr. 7/LXIII/96 om suspendering af bistanden til Ækvatorialguinea, som AVS-Rådet vedtog under sit 63. møde i Apia (Vestsamoa),

C. der henviser til de generelle bestemmelser i den fjerde Lomé-konvention, navnlig til artikel 5 om respekt for de grundlæggende menneskerettigheder, anvendelsen af demokratiske principper og god forvaltning af offentlige anliggender,

D. der er bekymret over, at den forværrede økonomiske situation i Ækvatorialguinea, der accentueres af den delvise suspendering af bistanden fra Den Europæiske Union og af samarbejdet med Spanien, vil kunne få negative følger for konsolideringen af den igangværende demokratiseringsproces,

E. der minder om den konsultations- og mæglingsmekanisme, der er fastsat i artikel 366 i den fjerde Lomé-konvention til regulering af de forskellige politikker mellem AVS-staterne og Den Europæiske Unions medlemsstater,

F. der er klar over, at enhver konsultation i den forbindelse bør inddrage alle de berørte parter, herunder også oppositionspartierne i Ækvatorialguinea,

1. anmoder om, at der udsendes en fælles mission med deltagelse af Den Paritetiske Forsamlings Præsidium med henblik på at give Den Europæiske Union lejlighed til at høre alle de berørte parter og skabe et gunstigt klima for en dialog;

2. kræver genoptagelse af dialogen mellem Den Europæiske Union og Spanien på den ene side, og Ækvatorialguineas regering på den anden side med henblik på at drøfte problemerne og genoptage bistanden og samarbejdet;

3. opfordrer det internationale samfund, navnlig Den Europæiske Union og dens medlemsstater til at yde bistand til Ækvatorialguineas regering til konsolideringen af den sårbare demokratiseringsproces;

4. tilskynder Ækvatorialguineas regering til med bistand fra det internationale samfund og navnlig fra Den Europæiske Union:

- at igangsætte og gennemføre et program for uddannelse af tjenestemænd, ordenskræfterne og befolkningen generelt inden for demokrati og menneskerettigheder;

- at udarbejde et klart program for politisk liberalisering og forstandigt at gennemføre den lovgivning korrekt, der blev vedtaget før afholdelsen af valgene;

5. opfordrer Ækvatorialguineas regering til at oprette en ikke-parlamentarisk og uafhængig menneskerettighedskommission og en uafhængig valgkommission;

6. pålægger sine formænd at sende denne beslutning til AVS-EU-Rådet og Kommissionen.
BESLUTNING [1] om protokol nr. 10 om bæredygtig forvaltning af skovressourcer til den fjerde Lomé-konvention som ændret i overensstemmelse med den aftale, der blev undertegnet i Mauritius den 4. november 1995

[1] Vedtaget af Den Paritetiske Forsamling AVS-EU den 26. septembert 1996 i Luxembourg.

Den Paritetiske Forsamling AVS-EU,

- forsamlet i Luxembourg den 23.-26. september 1996,

A. der er sig bevidst, at der hver dag forsvinder eller beskadiges store dele af verdens tropiske skove,

B. der erkender vigtigheden af og behovet for rationel forvaltning af skovressourcerne med henblik på at sikre en langsigtet bæredygtig skovudvikling i AVS-stater,

C. der erkender vigtigheden af, at hele produktions/afsætningsforløbet er transparent, så forbrugerne således får garanti for oprindelsen af og produktionsmetoderne for købte tømmerprodukter, de køber,

D. der anerkender, at den ikke-statslige organisation Forest Stewardship Council (FSC) har udarbejdet generelle kriterier for ægte bæredygtig skovforvaltning,

E. der har kendskab til, at Kommissionen sammen med medlemsstaterne drøfter mulighederne for en fællesskabsforordning om certificering af bæredygtig skovforvaltning og tømmer,

1. opfordrer Lomé-konventionens signatarlande og Kommissionen til at udarbejde konkrete planer for gennemførelsen af punkt 3 i protokol nr. 10;

2. opfordrer kraftigt Den Europæiske Unions medlemsstater og Kommissionen til juridisk at anerkende FSC-mærket inden for Den Europæiske Union og træffe foranstaltninger, der skal tilskynde producenter, fabrikanter og forbrugere af tømmer til at holde fast ved de principper, som Forest Stewardship Council har udarbejdet;

3. opfordrer Rådet, Kommissionen, Den Europæiske Unions medlemsstater og Lomé-konventionens signatarlande til at arbejde henimod international juridisk anerkendelse af FSC-mærket;

4. pålægger sine formænd at sende denne beslutning til AVS-EU-Rådet og Kommissionen.
BESLUTNING [1] om situationen i Niger

[1] Vedtaget af Den Paritetiske Forsamling AVS-EU den 26. septembert 1996 i Luxembourg.

Den Paritetiske Forsamling AVS-EU,

- forsamlet i Luxembourg den 23.-26. september 1996,

A. der henviser til de uregelmæssigheder, som har kendetegnet de præsidentvalg, der blev afholdt den 7.-8. juli 1996, nemlig opløsning af den nationale valgkommission, mens valget stadig var igang, indsættelse af kandidater i husarrest, indblanding fra de administrative myndigheder og ordensstyrkerne under stemmeoptællingen og fremsendelsen af resultaterne,

B. der minder om, at general Ibrahim Baré Maïnassara havde lovet at gennemføre et demokratisk præsidentvalg efter sin overtagelse af magten gennem et statskup i januar 1996,

C. der minder om, at Niger havde indledt den demokratiske proces i 1991 ved at afhode en national konference, der sluttede med, at politisk pluralisme blev anerkendt som en demokratisk ret,

D. der henviser til, at der skal afholdes valg til den lovgivende forsamling den 10. november 1996,

E. der henviser til, at otte politiske oppositionspartier, der indgår i Fronten for Genoprettelse og Forsvar af Demokratiet, som betingelse for deres deltagelse i valgene til den lovgivende forsamling har krævet rehabilitering af den tidligere uafhængige nationale valgkommission,

1. der mener, at afviklingen af præsidentvalgene ikke var i overensstemmelse med principperne om frie, retfærdige og demokratiske valg;

2. fordømmer, at de nigerske myndigheder opløste den uafhængige nationale valgkommission under afviklingen af valget,og kræver, at den omgående genindsættes;

3. kræver, at valgene til den lovgivende forsamling, der er fastsat til den 10. november 1996, tilrettelægges og overvåges af den uafhængige valgkommission, som det er blevet krævet af de otte politiske oppositionspartier;

4. anmoder Kommissionen og Rådet om at gøre alt for at genetablere demokratiet i Niger, inden udviklingssamarbejdet inden for Lomé-konventionens rammer genoptages;

5. pålægger sine formænd at sende denne beslutning til AVS-EU-Rådet, Kommissionen og Nigers regering.